REXISTRO PARELLAS DE FEITO.
ADMINISTRACIÓN LOCAL — Municipal — Mondariz (Outros documentos, notificacións e informacións públicas, 14/12/2015)

Ao non presentarse reclamacións durante o prazo de exposición ao público, queda automaticamente elevado a definitivo o Acordo plenario inicial aprobatorio do Regulamento de Rexistro de Parellas de feito de Mondariz, cuxo texto íntegro faise público, para o seu xeral coñecemento e en cumprimento do disposto no artigo 70.2 da Lei 7/1985, de 2 de abril, Reguladora das Bases do Réxime Local. O obxecto deste regulamento é a creación no concello de Mondariz dun rexistro de parellas de feito, de carácter administrativo e para o cumprimento das competencias propias deste, con obxecto de que se inscriban as unións de feito que convivan sen estaren casadas e sen outra relación de parentesco, con independencia da súa orientación sexual, de xeito totalmente voluntario e sen prexuízo de que éstas poidan probarse de outro xeito. A inscrición como parella de feito neste rexistro é voluntaria e ten carácter constitutivo. As parellas que desexen inscribirse terán que cumprir os requisitos previstos no punto 2º da disposición adicional terceira da Lei 2/2006 de dereito civil de Galicia. Terán acceso a este Rexistro as unións non matrimoniais de convivencia de parella sen outra relación de parentesco, con independencia da súa orientación sexual e cando os dous membros estean empadronados no concello de Mondariz. Inscribiranse as declaración de unións non matrimoniais entre parellas no Rexistro municipal de unións de feito solicitadas en instancia subscrita polos dous membros da unión. A instancia ou solicitude debe acompañarse de documentación acreditativa de cumprimento dos requisitos mínimos establecidos para a inscripción no Rexistro: As solicitudes de inscrición poderán ir acompañadas dun pacto regulador das relacións económicas e patrimoniais da parella, o cal deberá establecerse en escritura pública e aparecer indicado na propia solicitude. Serán obxecto de inscrición: Non poderá efectuarse inscrición algunha no rexistro municipal de parellas de feito sen o consentimento conxunto dos membros da unión de feito, agás o previsto no apartado segundo do artigo 4 deste regulamento. O libro do Rexistro Municipal de unións de feito non terá carácter público. A súa publicidade quedará limitada exclusivamente á expedición de certificacións dos asentos por parte do secretario do concello, a petición de calquera dos membros desta. Expediranse certificacións ou informes sempre que sexan requeridos polas autoridades xudiciais. O Rexistro municipal de unións de feito estará a cargo do secretario do concello, podendose delegar a súa xestión administrativa. O rexistro materializarase nun libro xeral no que se practicarán as inscricións das parellas de feito do concello. O libro compoñerase de follas correlativamente numeradas, foliadas e seladas, e encabezarase e rematarase coas dilixencias correspondentes de apertura e de peche. A primera inscrición de cada parella que constitúan unha unión non matrimonial de convivencia terá carácter de inscrición básica e na marxe anotarase o número de páxinas do libro xeral nas que existan anotacións que lles afecten e que acheguen os membros das parellas. As inscricións terán carácter gratuito, así como as modificacións ou as baixas. O incumprimento das condicións para a inscrición da unión ou calquera outro aspecto de legalidade dos feitos inscribibles permitirán ao funcionario encargado do rexistro elevar a consideración do alcalde, a desestimación da inscrición que será notificada de forma debidamente motivada. A declaración de oficio e outras nas que sexa necesario, da disolución ou extinción da unión, corresponderá ao alcalde, previo expediente incoado e impulsado polo funcionario encargado do rexistro. Contra as desestimacións de inscricións e extincións caberán os recursos correspondentes como actos administrativos. Por parte da alcaldía do concello ditaranse cantos acordos e resolucións administrativas sexan precisas para o desenvolvemento e execución do presente regulamento. O presente regulamento entrará en vigor unha vez publicado de conformidade co previsto na lexislación de réxime local. Contra o presente Acordo, interporase recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia con sede en A Coruña, no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Mondariz 30 de novembro de 2015.—O Alcalde, Xoán Carlos Montes Bugarín.